NOK เผย “ศาลล้มละลาย” นัดฟังคำสั่งแผนฟื้นฟู 29 ก.ย.นี้
NOK เผย “ศาลล้มละลาย” นัดฟังคำสั่งแผนฟื้นฟูกิจการ วันที่ 29 ก.ย.64 หากมีคำสั่งเห็นชอบจะทำให้บริษัทสามารถดำเนินการกระบวนการฟื้นฟูตามแผนต่อไป
NOK เผย “ศาลล้มละลาย” นัดฟังคำสั่งแผนฟื้นฟูกิจการ วันที่ 29 ก.ย.64 หากมีคำสั่งเห็นชอบจะทำให้บริษัทสามารถดำเนินการกระบวนการฟื้นฟูตามแผนต่อไป
16 ก.ย. 2564

บริษัท สายการบินนกแอร์ จำกัด (มหาชน) หรือ NOK เปิดเผยว่า ตามที่ศาลล้มละลายกลางได้มีคำสั่งให้บริษัทฟื้นฟูกิจการและแต่งตั้งผู้ทำแผนตามที่บริษัทเสนอเมื่อวันที่ 4 พ.ย. 63 และต่อมาแผนและคำร้องขอแก้ไขแผนได้รับการยอมรับจากที่ประชุมเจ้าหนี้ เมื่อวันที่ 4 ส.ค.64 นั้น
เมื่อวานนี้ (15 ก.ย.) ศาลล้มละลายกลางได้นัดพิจารณาแผนฟื้นฟูกิจการ และได้รับฟังคำชี้แจงจากผู้ทำแผน เจ้าหนี้ รวมทั้งเจ้าพนักงานพิทักษ์ทรัพย์จนได้ข้อมูลเพียงพอในการพิจารณา จึงกำหนดนัดฟังคำสั่งศาลเกี่ยวกับแผนฟื้นฟูกิจการอีกครั้งในวันที่ 29 ก.ย.64 หากศาลมีคำสั่งเห็นชอบด้วยแผนจะทำให้บริษัทสามารถดำเนินการกระบวนการฟื้นฟูกิจการตามแผนต่อไปได้